టింగ్‌పాంగ్ వాంగ్‌హామ్

టింగ్‌పాంగ్ వాంగ్‌హామ్ అరుణాచల్ ప్రదేశ్ రాష్ట్రానికి చెందిన రాజకీయ నాయకుడు. ఆయన అరుణాచల్ ప్రదేశ్ శాసనసభకు లాంగ్డింగ్–పుమావో శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికై గెగాంగ్ అపాంగ్, ముకుట్ మిథి మంత్రివర్గాలలో  గ్రామీణ పనుల శాఖ (RWD), ప్రజారోగ్య ఇంజనీరింగ్ (PHE), నీటి సరఫరా, ఉపశమనం. పునరావాస శాఖల మంత్రిగా పని చేశాడు. 
రాజకీయ జీవితం
టింగ్‌పాంగ్ వాంగ్‌హామ్ జనతాదళ్ పార్టీ ద్వారా రాజకీయాల్లోకి వచ్చి 1990 అరుణాచల్ ప్రదేశ్ శాసనసభ ఎన్నికలలో లాంగ్డింగ్–పుమావో శాసనసభ నియోజకవర్గం నుండి జనతాదళ్ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి లాంగ్ఫు లుఖం చేతిలో 20 ఓట్ల తేడాతో ఓడిపోయాడు. ఆయన 1995 శాసనసభ ఎన్నికలలో స్వతంత్ర అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి లాంగ్ఫు లుఖంపై 1,770 తేడాతో ఓడించి తొలిసారి ఎమ్మెల్యేగా ఎన్నికయ్యాడు. 

టింగ్‌పాంగ్ వాంగ్‌హామ్ ఆ తరువాత కాంగ్రెస్ పార్టీలో చేరి 1999 అరుణాచల్ ప్రదేశ్ శాసనసభ ఎన్నికలలో లాంగ్డింగ్–పుమావో శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి ఎన్‌సీపీ అభ్యర్థి థాంగ్వాంగ్ వాంగ్హామ్ పై 675 తేడాతో ఓడించి రెండోసారి ఎమ్మెల్యేగా ఎన్నికయ్యాడు. ఆయన 2004 శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి ఎన్‌సీపీ అభ్యర్థి థాంగ్వాంగ్ వాంగ్హామ్ చేతిలో 379 తేడాతో ఓడిపోయాడు.

మరణం
టింగ్‌పాంగ్ వాంగ్‌హామ్  షిల్లాంగ్‌లో మెదడు రక్తస్రావంతో చికిత్స పొందుతూ 2008 మే 5న మరణించాడు. ఆయనకు భార్య, ఇద్దరు కుమారులు, ఒక కుమార్తె ఉన్నారు.
మూలాలు

వర్గం:అరుణాచల్ ప్రదేశ్ రాజకీయ నాయకులు
వర్గం:అరుణాచల్ ప్రదేశ్ వ్యక్తులు